**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2015 metus lengvatą juridiniams ir fiziniams asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais ir vykdantiems veiklą, skatinančią turizmą – UAB „KLAMPĖDA“ (įm. k. 140368872), UAB „YURGA“ (įm. k. 300648523), UAB „EUROZONA“ (įm. k. 142178284), UAB „Klaipėdos antikvariatas“ (kodas 141539867), fiziniam asmeniui L.D. *(duomenys neskelbtini),* UAB „ŽALIASIS DRAKONAS“ (kodas 240764310), UAB „KLAIPĖDOS ŽUVĖDRA“ (įm. k. 140509173), UAB „Žirgeliai“ (įm. k. 302937430), D. Strukčinskienės prekybinei firmai (įm. k. 140868799), UAB „BURĖ“ (įm. k. 140795746) ir MB ,,KREPAS“ ( įm. k. 303489503).

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą bei vykdantiems veiklą, susijusią su menu ir dailiaisiais amatais Klaipėdos miesto istorinėse dalyse (Senamiestyje ir Centre).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių ir fizinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2013 m. rugsėjo 25 d. sprendimu Nr. T2–225, 2014 m. rugsėjo 15 d. sprendimu Nr. T2-191) patvirtintais NTM lengvatų teikimo tvarkų aprašų nuostatomis.

Išnagrinėjus mokesčių mokėtojų pateiktus prašymus ir dokumentus dėl jų atitikimo Tvarkos aprašo Nekilnojamojo turto mokesčio lengvatai gauti reikalavimams, taip pat gavus Tarptautinių ryšių, verslo plėtros ir turizmo skyriaus bei Apskaitos skyriaus specialistų išvadas, NTM lengvata suteiktina, vadovaujantis:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašo 2.4. punktu:

1.1. UAB „KLAMPĖDA“ (meno galerijos veikla, adresu: Turgaus g. 10, Klaipėda);

1.2. UAB „YURGA“ (meno galerijos veikla, adresu: Turgaus g. 10, Klaipėda);

1.3. UAB „EUROZONA“ (antikvariatų veikla, adresu: Didžioji Vandens g. 7-5, Klaipėda);

1.4. UAB „Klaipėdos antikvariatas“ (antikvariatų veikla, adresu: Kurpių g. 2-1, Klaipėda);

1.5. L. D. *(duomenys neskelbtini)* (autorinės juvelyrikos gaminių gamyba ir mažmeninė prekyba jais, adresu: Tomo g. 16, Klaipėda).

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą:

2.1. UAB „ŽALIASIS DRAKONAS – tvarkos aprašo 2.4.2. ir 2.4.5 p. (mažos kavinukės veikla, adresu: Tiltų g. 13 ir lauko kavinės veikla, adresu: Kurpių g. 8, Klaipėda);

2.2. UAB „KLAIPĖDOS ŽUVĖDRA“ – tvarkos aprašo 2.4.2. ir 2.4.5. p. (mažos kavinukės veikla, adresu: Žvejų g. 7 ir lauko kavinės veikla, adresu: Kepėjų g. 8, Klaipėda);

2.3. UAB „Žirgeliai“ – tvarkos aprašo 2.4.2. p. (mažos kavinukės veikla, adresu: Teatro a. 7, Klaipėda);

2.4. D. Strukčinskienės prekybinė firma – tvarkos aprašo 2.4.1. p. (mažos parduotuvėlės veikla, adresu: Galinio Pylimo g. 5, Klaipėda);

2.5 UAB „BURĖ“ – tvarkos aprašo 2.4.1. p. (mažos parduotuvėlės veikla, adresu: Tiltų g. 19, Klaipėda);

2.6. MB ,,KREPAS“ - tvarkos aprašo 2.4.1. p. (mažos parduotuvėlės veikla, adresu: J. Janonio g. 6, Klaipėda).

Asmenys atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkos aprašo keliamus reikalavimus ir pateikė visus reikalingus dokumentus.

**3. Kokių rezultatų laukiama.**

Asmenims, vykdantiems Klaipėdos miesto istorinėse dalyse veiklą, skatinančią turizmą ir susijusią su menu, dailiaisiais amatais, etnografiniais verslais, būtų suteikta mokestinė lengvata, tuo paremiant vystomą verslą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

Investicijų ir ekonomikos departamento Tarptautinių ryšių, verslo plėtros ir turizmo skyrius pateikė informaciją, kad, UAB „KLAMPĖDA“ (įm. k. 140368872), UAB „YURGA“ (įm. k. 300648523), UAB „EUROZONA“ (įm. k. 142178284), UAB „Klaipėdos antikvariatas“ (kodas 141539867), fizinis asmuo L.D. *(duomenys neskelbtini),* UAB „ŽALIASIS DRAKONAS“ (kodas 240764310), UAB „KLAIPĖDOS ŽUVĖDRA“ (įm. k. 140509173), UAB „Žirgeliai“ (įm. k. 302937430), D. Strukčinskienės prekybinė firma (įm. k. 140868799), UAB „BURĖ“ (įm. k. 140795746), MB ,,KREPAS“ ( įm. k. 303489503) atitinka nereikšmingos pagalbos gavėjui keliamus reikalavimus ir jų vykdoma veikla atitinka patvirtintų NTM lengvatų teikimo tvarkos aprašo keliamus reikalavimus.

Apskaitos skyriaus duomenimis visi minėti asmenys pradelstų mokėtinų sumų į Klaipėdos miesto savivaldybės biudžeto sąskaitą neturi.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. UAB „KLAMPĖDA“ kartu su prašymu pateiktos NTM už 2015 metus deklaracijos duomenimis, kuri priimta Klaipėdos apskrities VMI, deklaravo 1008,00 Eur NTM sumą už negyvenamąją patalpą – meno kūrinių galeriją-studiją, adresu: Turgaus g. 10 (mokestinė turto vertė 126000,00 Eur x 0,8 proc.). Vadovaujantis tvarkos aprašo 2.4. punktu, lengvatos dydis – 100 proc. deklaruoto NTM sumos, t. y. **1008,00 Eur.**

2. UAB „YURGA“ karu su prašymu pateiktos NTM už 2015 metus deklaracijos duomenimis, kuri priimta Klaipėdos apskrities VMI, deklaravo 364,00 Eur NTM sumą už negyvenamąją patalpą – dailės saloną, adresu: Turgaus g. 10 (mokestinė turto vertė 45470,00 Eur x 0,8 %). Vadovaujantis tvarkos aprašo 2.4. punktu, lengvatos dydis – 100 proc. deklaruoto NTM sumos, t. y. **364,00 Eur .**

3.UAB „EUROZONA“ kartu su prašymu pateiktos NTM už 2015 metus deklaracijos duomenimis, kuri priimta Klaipėdos apskrities VMI, deklaravo 331,00 Eur NTM sumą už negyvenamąją patalpą – parduotuvę, adresu: Didžioji Vandens g. 7-5 (mokestinė turto vertė 41400,00 Eur x 0,8 %). Vadovaujantis tvarkos aprašo 2.4. punktu, lengvatos dydis – 100 proc. deklaruoto NTM sumos, t. y. **331,00 Eur.**

4. UAB „Klaipėdos antikvariatas“ kartu su prašymu pateiktos NTM už 2015 metus deklaracijos duomenimis, kuri priimta Klaipėdos apskrities VMI, deklaravo 452,00 Eur NTM sumą už negyvenamąją patalpą – parduotuvę, adresu: Kurpių g. 2-1 (mokestinė turto vertė 56476,00 Eur x 0,8 %). Vadovaujantis tvarkos aprašo 2.4. punktu Lengvatos dydis – 100 proc., t. y. **452,00 Eur.**

5. L. D. *(duomenys neskelbtini)* kartu su prašymu pateiktos NTM už 2015 metus deklaracijos duomenimis, kuri priimta Valstybinėje mokesčių inspekcijoje, deklaravo 475,00 Eur NTM sumą už negyvenamąją patalpą – parduotuvę, adresu: Tomo g. 16 (mokestinė turto vertė 59372,00 Eur x 0,8 %). Vadovaujantis tvarkos aprašo 2.4. punktu, lengvatos dydis – 100 proc. deklaruoto NTM sumos, t. y. **475,00 Eur**.

6. UAB „ŽALIASIS DRAKONAS“ kartu su prašymu pateiktos NTM už 2015 metus deklaracijos duomenimis, kuri priimta Klaipėdos apskrities VMI, deklaravo 2871,00 Eur NTM sumą už negyvenamąją patalpą – kavinę, adresu: Kurpių g. 8 – 1921,00 Eur (mokestinė turto vertė 240095,00 Eur x 0,8 %) ir už negyvenamąją patalpą – kavinę, adresu: Tiltų g. 13 - 950,00 Eur (mokestinė turto vertė 118744,21 Eur x 0,8 %). Vadovaujantis tvarkos aprašo 2.4.2. ir 2.4.5. punktais, lengvatos dydis – 50 proc. deklaruoto NTM sumos, t. y. – **1435,50 Eur.**

7.UAB „KLAIPĖDOS ŽUVĖDRA“ kartu su prašymu pateiktos NTM už 2015 metus deklaracijos duomenimis, kuri priimta Klaipėdos apskrities VMI, deklaravo 5938,37 Eur NTM sumą už negyvenamąją patalpą – kavinę, adresu: Kepėjų g. 10 – 5004,63 Eur (mokestinė turto vertė 625579 Eur x 0,8 %) ir už negyvenamąją patalpą – kavinę, adresu: Žvejų g. 7 – 933,74 Eur (116717,00 Eur mokestinė vertė x 0,8 %). Vadovaujantis tvarkos aprašo 2.4.2. ir 2.4.5. punktais, lengvatos dydis – 50 proc. deklaruoto NTM sumos, bet ne daugiau nei nurodyta Tvarkos aprašo 6 punkte, t. y. – **2896 Eur.**

8. UAB „Žirgeliai“ kartu su prašymu pateiktos NTM už 2015 metus deklaracijos duomenimis, kuri priimta Klaipėdos apskrities VMI, deklaravo sumą 489,00 Eur NTM sumą už negyvenamąją patalpą – kavinę, adresu: Teatro a. 7 (mokestinė turto vertė 61110,00 Eur x 0,8 %). Vadovaujantis tvarkos aprašo 2.4.2. punktu, lengvatos dydis - 50 proc. deklaruoto NTM sumos, t. y. **244,50 Eur.**

9.D. Strukčinskienės prekybinė firma kartu su prašymu pateiktos NTM už 2015 metus deklaracijos duomenimis, kuri priimta Klaipėdos apskrities VMI, deklaravo 519,00 Eur NTM sumą už negyvenamąją patalpą – parduotuvę, adresu: Galinio pylimo g. 5 (64875,00 Eur mokestinė x 0,8 %). Vadovaujantis tvarkos aprašo 2.4.1. punktu, lengvatos dydis - 50 proc. deklaruoto NTM sumos, t. y. **259,50 Eur.**

10. UAB „BURĖ“ kartu su prašymu pateiktos NTM už 2015 metus deklaracijos duomenimis, kuri priimta Klaipėdos apskrities VMI, deklaravo 973,00 Eur NTM sumą už negyvenamąją patalpą – parduotuvę, adresu: Tiltų g. 19 (121641,00 Eur mokestinė vertė x 0,8 %). Vadovaujantis tvarkos aprašo 2.4. 1.punktu, lengvatos dydis – 50 proc. deklaruoto NTM sumos, t. y. **486,50 Eur**.

11. MB „KREPAS“ kartu su prašymu pateiktos NTM už 2015 metus deklaracijos duomenimis, kuri priimta Klaipėdos apskrities VMI, deklaravo 456,00 Eur NTM sumą už negyvenamąją pastatą – parduotuvę, adresu: J. Janonio g. 6 (57055,00 Eur mokestinė vertė x 0,8 %). Vadovaujantis tvarkos aprašo 2.4.1. punktu, lengvatos dydis - 30 proc. deklaruoto NTM sumos, t. y. **136,80 Eur.**

**6. Lėšų poreikis sprendimo įgyvendinimui.**

Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus **8.088,80 Eur** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė paremti asmenis, vykdančius Klaipėdos miesto istorinėse dalyse veiklą, skatinančią turizmą ir susijusią su menu. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Tarptautinių ryšių, verslo plėtros ir turizmo skyriaus pateiktos išvados dėl veiklos atitikimo, Apskaitos skyriaus išvados dėl mokėtinų sumų, 26 lapai.

Mokesčių skyriaus vedėja Kristina Petraitienė